Academia de la Llingua Asturiana - Uiquipedia

# Academia de la Llingua Asturiana

### De Uiquipedia

Sé de l'Academia de la Llingua Asturiana n'Uviéu.

L'Academia de la Llingua Asturiana (A.Ll.A) ye'l muérganu encargáu de la normativización del idioma asturianu. Desendolca tamién llabor d'asesoramientu en tolo que cinca a la llingua. L'Academia de la Llingua Asturiana (A.Ll.A.) ye una institución del Principáu d'Asturies que se creó en 1980 por Decretu del Conseyu Rexonal d'Asturies 33/1980 de 15 d'avientu y con Estatutos aprobaos pol mesmu muérganu por Decretu 9/1981, modificaos el 12 d'abril de 1995 (BOPA nu 136 de 14.6.1995).

Xosé Lluis García Arias foi'l presidente hasta l'añu 2001.

## [editar] Cargos académicos

L'Academia tien anguaño 22 miembros de númberu, 19 miembros correspondientes y 14 académicos d'honor. Los académicos nun perciben nenguna retribución nin pola so condición de talos nin polos cargos que desempeñen na Academia.

Los cargos académicos son:

- Presidenta: Ana María Cano González.
- Vicepresidente: Miguel Ramos Corrada.
- Secretariu: Roberto González-Quevedo González.
- Vicesecretariu: Urbano Rodríguez Vázquez.
- Ayalgueru: Carlos Lastra López.

Na Presidenta recái la representación pública de la institución.

## [editar] Llistáu completu d'académicos

### [editar] Académicos de númberu

- D. Genaro Alonso Megido
- D. Lluis Xabel Álvarez Fernández
- D. Ramón d'Andrés Díaz
- D. Emilio Barriuso Fernández
- D. Xosé Bolado García
- Dña. Ana María Cano González
- D. Javier Fernández Conde
- D. Xosé Lluis García Arias
- D. Vicente García Oliva
- D. Manuel Asur González García
- D. Xosé Antón González Riaño
- D. Roberto González-Quevedo González
- D. Xosé Ramón Iglesias Cueva
- D. Carlos Lastra López
- D. Francisco José Llera Ramo
- D. Pablo Xuan Manzano Rodríguez
- Dña. Josefina Martínez Álvarez
- D. Miguel Ramos Corrada
- D. Urbano Rodríguez Vázquez
- D. Carlos Rubiera Tuya
- D. Xuan Xosé Sánchez Vicente
- Dña. Isabel Torrente Fernández
- Dña. Mª Josefa Canellada Llavona (†)
- D. Lorenzo Novo Mier (†)

### [editar] Académicos correspondientes

- Dña. Lourdes Álvarez García
- D. Xuan Bello Fernán
- D. Xurde Blanco Puente
- D. Adolfo Camilo Díaz López
- D. José Antonio Fernández Vior
- D. Félix Ferreiro Currás
- D. Xosé Ignaciu Fonseca Alonso
- D. Ernesto García del Castillo
- D. Corsino García Gutiérrez
- Dña. Mª Esther García López
- D. Xulio Llaneza Fernández
- D. Alfonso Martín Caso
- D. Próspero Morán López
- Dña. Marta Mori de Arriba
- D. Felipe Prieto García
- D. David M. Rivas Infante
- D. Vicente Rodríguez Hevia
- D. Miguel Solís Santos
- D. Juan Carlos Villaverde Amieva
- D. Xosé Álvarez Fernández (†)
- D. Manuel d'Andrés Fernández (†)
- D. Andrés Solar Santurio (†)

### [editar] Académicos d'honor

- D. José Aurelio Álvarez Fernández
- Sr. Presidente del Coleutivu Manuel Fernández de Castro
- Sr. Presidente de la Euskaltzaindia
- D. James W. Fernández McClintock
- D. Xulián Fernández Montes
- D. Raimundo Fernández Rodríguez
- D. Manuel García-Galano
- D. Michael Metzeltin
- Sr. Presidente del Institut d'Estudis Catalans
- D. Jesús Landeira
- D. Júlio Meirinhos
- D. Celso Muñiz
- Sr. Director de la Real Academia Española
- Sr. Presidente de la Real Academia Galega
- D. Emilio Alarcos Llorach (†)
- D. Álvaro Galmés de Fuentes (†)
- D. Joaquín Manzanares Rodríguez-Mir (†)
- D. José Luis Pensado Tomé (†)
- D. Alonso Zamora Vicente (†)

## [editar] Hestoria

En 1981 asoleyó´l so primer trabayu normativu: "Normes Ortográfiques y Conxugación de Verbos", qu'anguaño yá va pola 6ª edición (2005).

En 1982 entamó a editar el boletín Lletres asturianes nel que se da lluz a trabayos d'investigación al rodiu de la llingua y lliteratura asturianes, anque tamién s'asoleyen artículos d'etnografía, folclor, historia... Hasta l'añu 2005 lleva espublizaos 90 númberos.

En 1998 espublízase la Gramática de la Llingua Asturiana y en 2000 el Diccionariu de la Llingua Asturiana (DALLA), colo que completa'l so llabor normativo, aniciao cásique venti años atrás.

## [editar] Llabor principal de l'Academia

El llabor de l'Academia, que vien dau polos sos Estatutos, organízase en delles xuntes de trabayu:

- Lexicografía
- Normativización
- Toponimia
- Pedagoxía
- Lliteratura
- Etnografía y Cultura

## [editar] Otres xeres

Tamién, y siempre al mandáu de los Estatutos, l'Academia lleva alantre otres xeres, ente les que tán:

- Organización de les Xornaes d'Estudiu, sesiones añales de tres díes de duración onde s'afonda nel estudiu de la llingua, la lliteratura, la etnografía y la cultura asturiana en xeneral.
- Organización de los Alcuentros "Llingua Minoritaria y Educación".
- Cursos de Branu y Pruebes de Conocencia.
- Convocatories de concursos: "Investigación", "Llectures pa Rapazos", "Creación Lliteraria", "Recoyida de Material Lliterario Oral", "Teatru", "Recoyida de Material Lliterario Escrito" y "Curtios Cinematográficos".
- Llabor editorial. L’Academia tien asoleyaos camín de 500 llibros repartíos en 16 coleiciones y edita estes cuatro revistes:
  - Lletres Asturianes (Boletín oficial de la institución).
  - Cultures. Revista Asturiana de Cultura.
  - Lliteratura.
  - Entrambasauguas. A revista del Navia-Eo.

## [editar] L'Iguador ortográficu

L'Academia de la Llingua Asturiana ufierta un Iguador Ortográficu pal asturianu. Ye un correutor ortográficu pa los procesadores de testu de Microsoft® Word 97®, 2000®, XP® y 2003®, con una base de datos de cerca de 4 millones de pallabres, basada nel Diccionariu de la Llingua Asturiana (DALLA) asoleyáu pola Academia, y qu'inxer otra base de datos con cuasi 300 regles sintáutiques y ortográfiques. Acompáñase d'un "Diccionariu d'usuariu" y una opción de "Suxerencies" pa facilitar la iguadura más afayadiza.

Pues baxalu entrando na páxina de la Academia de la Llingua, qu´atoparás nos enllaces esternos.

## [editar] Enllaces esternos

- Academia de la Llingua Asturiana Páxina oficial.

Retrieved from "http://ast.wikipedia.org../../../a/c/a/Academia_de_la_Llingua_Asturiana_7e63.html"

Categoría: Asturianu

##### Views

- Artículu
- Discusión
- Revisión actual

##### Buscar

##### Otres llingües

- Català
- English
- Español
- Euskara
- Français